ПРОТОКОЛ № 2

За отварянето на ценовите оферти в процедура за възлагане на обществена поръчка с предмет:

"Мониторинг и поддръжка на хвостохранилище „Маджарово 1" и „Временно хвостохранилище”

съставен на основание чл.69а, ал.3 от ЗОП

Днес, 22.04.2016 г. в 11:00 часа в офиса на IІ-ри етаж в сградата на „ЕКО МЕДЕТ” ЕООД, гр. Панагюрище, ул. „Георги Бенковски” № 7, в изпълнение на Заповед № 13 от 14.04.2016г. на Управителя на „ЕКО МЕДЕТ” ЕООД, във връзка с Решение № 1 от 16.03.2016г. за откриване на процедура за възлагане на обществена поръчка с горепосочения предмет, се проведе открито заседание на Комисия в състав:

1. ПРЕДСЕДАТЕЛ: ГЕОРГИ МАНЕВ – юрист

1. ЧЛЕНОВЕ:
2. инж. ПАВЛИНА ПЕНЕЛОВА – инженер екология;
3. инж. СТОЙЧО КАЦАРЕВ – строителен инженер;
4. ЧЛЕНОВЕ:
5. СПАСКА ДОБРЕВА – главен счетоводител към „ЕКО МЕДЕТ”ЕООД;
6. инж.АНТОАН ВАРАДИНОВ – еколог към „ЕКО МЕДЕТ”ЕООД;

Резервни членове:

1. ЕМИЛИЯ ПЕТКОВА – юрист;
2. инж. ЗЛАТКА РУПОВА – строителен инженер

Поради присъствие на всички редовни членове на комисията, резервните членове не взеха участие в заседанието на комисията.

При отваряне на ценовите предложения присъстваха всички членове на комисията. Представител на участника в процедурата за възлагане на обществена поръчка „Солитех” АД, гр. София не присъства. Неразделна част от настоящия протокол е Списък на присъстващите при отваряне на ценовите предложения на участника.

Въз основа на констатациите, изводите и мотивите, изложени подробно в Протокол №1/14.04.2016 г., комисията допусна до по-нататъшно разглеждане в настоящата процедура офертата на участника „Солитех” АД – София.

След като съобрази, че съгласно утвърдената от възложителя документация, оценката на офертата ще се извърши по критерия „Най-ниска цена”, председателят на комисията пристъпи към отваряне на ценовата оферта на допуснатия участник.

При отваряне на ценовата оферта на допуснатия участник „Солитех” АД, членовете на комисията удостовериха, че плика с надпис “Предлагана цена” на участника е с ненарушена цялост. След извършване на горните действия председателят на комисията отвори Плик №3, съдържащ ценовата оферта на участника и оповести на присъстващите предлаганата цена:

1. „Солитех” АД – София - Обща цена за изпълнение на предмета на поръчката в съответствие с условията на процедурата - в размер на 152 487 лв. без ДДС (сто петдесет и две хиляди четиристотин осемдесет и седем лв.), посочена в Ценово предложение - Образец - Приложение №15 и Количествено-стойностна сметка към него - Образец - Приложение №15А.

С оповестяване на ценовото предложение на горепосочения участник, комисията приключи откритото заседание в 11:30 часа.

След закриване на откритото заседание, комисията продължи своята работа в закрито заседание, като извърши проверка на предложената ценова оферта. Комисията, установи, че оферираната крайна обща цена за изпълнение на поръчката е в рамките на максималната (пределна стойност) за изпълнение на поръчката, а именно: 153 378 лв. (сто петдесет и три хиляди триста седемдесет и осем) лева без ДДС.

Комисията извърши такава проверка и на количествено-стойностната сметка представена съгласно образеца към ценовата оферта. При проверката не се констатираха несъответствия в приложената количествено-стойностна сметка на участника „Солитех” АД - София.

Предвид горните констатации и поради факта, че до този етап от процедурата е участвал само един участник, то комисията, на основание изложеното дотук и чл. 72, ал. 1, т. 5 от ЗОП, класира участника в процедурата за избор на изпълнител на обществената поръчка на първо място.

Комисията предлага изпълнението на обществената поръчка да се възложи на класирания на първо място участник – „Солитех” АД – София, с оферта вх. № 1/13.04.2016 г., постъпила в 15:00 ч.

Настоящият протокол е съставен на 22.04.2016 г. и се представя на възложителя, заедно с Протокол № 1/14.04.2016 г., в едно с приложенията им в съответствие с разпоредбата на чл. 72 от Закона за обществените поръчки.

ПРЕДСЕДАТЕЛ: /п/

(Георги Манев)

Членове:

1. /п/

(инж. Павлина Пенелова)

2. /п/

(инж. Стойчо Кацарев)

3. /п/

(Спаска Добрева)

4. /п/

(инж. Антоан Варадинов)

Дата на приемане на протоколите 22.04.2016 г.

/п/

/д-р Ясен Хрисов – Управител на „ЕКО МЕДЕТ” ЕООД/